CELEX: 32013R0740
Language: ro
Date: 2013-07-30 00:00:00
Title: Regulamentul de punere în aplicare (UE) nr. 740/2013 al Comisiei din 30 iulie 2013 privind derogările de la regulile de origine prevăzute în anexa II la Acordul de liber schimb între Uniunea Europeană și statele membre ale acesteia, pe de o parte, și Columbia și Peru, pe de altă parte, care se aplică în limitele contingentelor pentru anumite produse din Columbia

31.7.2013   
            
            
               RO
            
            
               Jurnalul Oficial al Uniunii Europene
            
            
               L 204/40
            
         REGULAMENTUL DE PUNERE ÎN APLICARE (UE) NR. 740/2013 AL COMISIEI
   din 30 iulie 2013
   privind derogările de la regulile de origine prevăzute în anexa II la Acordul de liber schimb între Uniunea Europeană și statele membre ale acesteia, pe de o parte, și Columbia și Peru, pe de altă parte, care se aplică în limitele contingentelor pentru anumite produse din Columbia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2012/735/UE a Consiliului din 31 mai 2012 privind semnarea, în numele Uniunii Europene și aplicarea cu titlu provizoriu a Acordului de liber schimb între Uniunea Europeană și statele membre ale acesteia, pe de o parte, și Columbia și Peru, pe de altă parte (1), în special articolul 6,
   întrucât:
   
               (1)
            
            
               Prin Decizia 2012/735/UE, Consiliul a autorizat semnarea, în numele Uniunii Europene, a Acordului comercial între Uniunea Europeană și statele membre ale acesteia, pe de o parte, și Columbia și Peru, pe de altă parte (denumit în continuare „acordul”). În temeiul Deciziei 2012/735/UE, acordul se aplică cu titlu provizoriu, în așteptarea finalizării procedurilor necesare pentru încheierea acestuia. Acordul se aplică cu titlu provizoriu de la 1 august 2013.
            
         
               (2)
            
            
               Anexa II la acord se referă la definiția „produselor originare” și la metodele de cooperare administrativă. Pentru un număr de produse, apendicele 2A la anexa respectivă prevede derogări de la regulile de origine prevăzute în anexa respectivă în cadrul contingentelor anuale. Prin urmare, este necesar să se stabilească condițiile de aplicare a acestor derogări pentru importurile din Columbia.
            
         
               (3)
            
            
               Contingentele stabilite în apendicele 2A la anexa II ar trebui să fie gestionate de Comisie pe principiul „primul venit, primul servit”, în conformitate cu Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (2).
            
         
               (4)
            
            
               Dreptul de a beneficia de concesii tarifare ar trebui să fie condiționată de prezentarea dovezii de origine autorităților vamale, astfel cum este prevăzut în acord.
            
         
               (5)
            
            
               Având în vedere că acordul se aplică de la 1 august 2013, prezentul regulament ar trebui să se aplice de la aceeași dată.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Regulile de origine prevăzute în apendicele 2A la anexa II la Acordul comercial între Uniunea Europeană și statele membre ale acesteia, pe de o parte, și Columbia și Peru, pe de altă parte (denumit în continuare „acordul”), se aplică în limitele contingentelor expuse în anexa la prezentul regulament.
   Articolul 2
   Pentru a beneficia de derogarea prevăzută la articolul 1, produsele enumerate în anexă sunt însoțite de o dovadă a originii, astfel cum este stabilit în anexa II la acord.
   Articolul 3
   Contingentele menționate în anexă sunt gestionate de Comisie în conformitate cu dispozițiile articolelor 308a-308c din Regulamentul (CEE) nr. 2454/93.
   Articolul 4
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 august 2013.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iulie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 354, 21.12.2012, p. 1.
   
      (2)  JO L 253, 11.10.1993, p. 1.
   
      ANEXĂ
      
         Columbia
      
      Fără a aduce atingere regulilor de interpretare a Nomenclaturii Combinate, textul de la descrierea produselor trebuie considerat ca având o valoare pur indicativă, aplicabilitatea regimului preferențial fiind determinată, în contextul acestei anexe, de către sfera de aplicare a codurilor NC existente la momentul adoptării prezentului regulament.
      
                  Nr. de ordine
               
               
                  Codul NC
               
               
                  Descrierea mărfurilor
               
               
                  Perioada contingentară
               
               
                  Volum contingentar anual
                  (în tone greutate netă, cu excepția cazului în care se specifică altfel)
               
            
                  09.7140
               
               
                  3920
               
               
                  Alte plăci, folii, pelicule, benzi, panglici și lame, din materiale plastice nealveolare, neranforsate, nestratificate, neasociate cu alte materiale, neprevăzute cu un suport
               
               
                  De la 1 august la 31 iulie
               
               
                  15 000
               
            
                  09.7141
               
               
                  6108 22 00
               
               
                  Slipuri și chiloți, tricotați sau croșetați, pentru femei și fete, din fibre sintetice sau artificiale
               
               
                  De la 1 august la 31 iulie
               
               
                  200
               
            
                  09.7142
               
               
                  6112 31
               
               
                  Slipuri de baie pentru bărbați sau băieți, tricotate sau croșetate, din fibre sintetice
               
               
                  De la 1 august la 31 iulie
               
               
                  25
               
            
                  09.7143
               
               
                  6112 41
               
               
                  Costume de baie pentru femei sau fete, tricotate sau croșetate, din fibre sintetice
               
               
                  De la 1 august la 31 iulie
               
               
                  100
               
            
                  09.7144
               
               
                  6115 10
               
               
                  Ciorapi cu compresie progresivă (de exemplu, pentru varice), tricotați sau croșetați
               
               
                  De la 1 august la 31 iulie
               
               
                  25
               
            
                  09.7145
               
               
                  6115 21 00
               
               
                  Alți ciorapi-chilot și dresuri, din fibre sintetice, având finețea firului simplu sub 67 decitex, tricotate sau croșetate
               
               
                  De la 1 august la 31 iulie
               
               
                  40
               
            
                  09.7146
               
               
                  6115 22 00
               
               
                  Alți ciorapi-chilot și dresuri, din fibre sintetice, având finețea firului simplu de minimum 67 decitex, tricotate sau croșetate
               
               
                  De la 1 august la 31 iulie
               
               
                  15
               
            
                  09.7147
               
               
                  6115 30
               
               
                  Alți ciorapi lungi și ciorapi trei-sferturi de damă, având finețea firului simplu sub 67 decitex
               
               
                  De la 1 august la 31 iulie
               
               
                  25
               
            
                  09.7148
               
               
                  6115 96
               
               
                  Altele, din fibre sintetice
               
               
                  De la 1 august la 31 iulie
               
               
                  175
               
            
                  09.7161
               
               
                  7321
               
               
                  Sobe de încălzit, cazane cu vatră, mașini de gătit, cuptoare (inclusiv cele care pot fi utilizate suplimentar și la încălzirea centrală), grătare barbecue, plăci radiante, reșouri cu gaze, plite de încălzit mâncarea și aparate neelectrice similare, pentru uz casnic, precum și părțile acestora, din fontă, din fier sau din oțel
               
               
                  De la 1 august la 31 iulie
               
               
                  20 000 articole
               
            
                  09.7162
               
               
                  7323
               
               
                  Articole de menaj sau de uz gospodăresc și părțile acestora, din fontă, din fier sau din oțel; sârmă de parchet din fier sau din oțel; bureți, spălătoare de vase, mănuși și articole similare pentru curățat, lustruit sau utilizări similare din fier sau din oțel
               
               
                  De la 1 august la 31 iulie
               
               
                  50 000
               
            
                  09.7163
               
               
                  7325
               
               
                  Alte articole turnate din fontă, din fier sau din oțel
               
               
                  De la 1 august la 31 iulie
               
               
                  50 000